**Előterjesztés**

**Fácánkert Község Önkormányzata Képviselő-testületének**

**2019. augusztus 28. napján tartandó ülésére**

*. számú napirendi pont*

**Tárgy: Helyi Választási Bizottság tagjainak, póttagjainak megválasztása**

**Előterjesztő és előadó: dr. Dobai Sándor jegyző**

**Tisztelt Képviselő-testület!**

A Köztársasági elnök a 308/2019. (07. 26) KE határozatában a helyi önkormányzatok és polgármesterek választását 2019. október 13. napjára tűzte ki.

A választási eljárásról szóló 2013. évi XXXVI. törvény (a továbbiakban Ve.) 14. §. (1) bekezdése szerint a választási bizottságok a választópolgárok független, kizárólag a törvénynek alárendelt szervei, amelynek elsődleges feladata a választási eredmények megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 304. §-a alapján a helyi önkormányzati képviselők a polgármesterek választásán a következő választási bizottságok működnek:

1. Nemzeti Választási Bizottság,
2. területi választási bizottság
3. helyi választási bizottság (továbbiakban: HVB),
4. szavazatszámláló bizottság.

A Ve. 23. §-a értelmében a HVB öt tagját és legalább két póttagot a helyi önkormányzati képviselők és polgármesterek 2019. évi választásának kitűzését követően, legkésőbb azonban a választást megelőző negyvenkettedik napon választja meg a települési önkormányzat képviselő-testülete, személyükre a helyi választási iroda vezetője tesz indítványt. A Ve. 25. §-a értelmében a választási bizottság tagjaira és póttagjaira tett indítványhoz módosító javaslat nem nyújtható be, a választásról egy szavazattal dönt a képviselő testület. A Ve. 26. §. b) pontja szerint, ha a HVB tagjainak megválasztására határidőben nem kerül sor, úgy a helyi választási iroda vezetőjének indítványára a területi választási bizottság hozza meg haladéktalanul a döntést.

A fentiekben hivatkozott felhatalmazás alapján Fácánkert Község Helyi Választási Bizottsága tagjainak és póttagjainak személyére az alábbi javaslatot teszem:

**HVB tagok:**

Antusné Rencz Katalin

Johanovics Györgyné

Kiss-Toronyi Brigitta

Konyecsnyi Lászlóné

Szeleczki Attila Jánosné

**Póttagok:**

Guldné Müller Brigitta

Rikker Anita Márta

Tájékoztatom a Tisztelt Képviselő-testületet, hogy a javasolt személyek megfelelnek a Ve. 17. §. (1) bekezdés a) pontjában foglalt feltételeknek, Fácánkertben lakóhellyel rendelkeznek. Mindemellett valamennyien szerepelnek a központi névjegyzékben, választójoggal rendelkeznek, illetve nyilatkoztak arra vonatkozóan, hogy esetükben a Ve. 18. §-ában meghatározott összeférhetetlenségi ok nem áll fenn.

Megkérem a Tisztelt Képviselőket, hogy az alábbi határozati javaslatot támogatni szíveskedjenek.

Fácánkert, 2019. augusztus 21. Dr Dobai Sándor

 jegyző

Határozati javaslat

**/2019 (VIII.28.) határozat**

1. Fácánkert Község Önkormányzaténak Képviselő-testülete a választási eljárásról szóló

2013. évi XXXVI. tv.23. §. alapján a Helyi Választási Bizottságba az alábbi tagokat és póttagokat választja:

**HVB tagok:**

Antusné Rencz Katalin

Johanovics Györgyné

Kiss-Toronyi Brigitta

Konyecsnyi Lászlóné

Szeleczki Attila Jánosné

**Póttagok:**

Guldné Müller Brigitta

Rikker Anita Márta

2.A Képviselő-testület felhívja a polgármestert és a jegyzőt, hogy a választás előkészítésével kapcsolatos kötelezettségeinek a törvényben meghatározott határidőig tegyen eleget.

Felelős: Orbán Zsolt polgármester

Határidő: folyamatos